 Farxad weyn ayey noo tahay garoonka aynu joogto ee Cigaal, oo marar badan aynu warbaahinta ka sheegnay sida hayada Madaaradda dunida qiimaysa ee ICAO halkii ay ku qiimaysay markii ay Xukuumadani tallada dalka qabatay wuxuu ahaa Heerka Labaad Category Two, wuxuu ahaa garoon aan caalami ahayn, waynu iskaga qoranay uun caalami, Madaxweynaheenii hore ayaa lagu maamuusay, munaasib ayeyna ahayd in lagu maamuusaa, waynu la jeclayn inuu caalami noqodo, laakiin ma ahayn garoon caalami ah, madaar heerka Labaad ah caalami laguma sheego, wuxuu ahaa madaar maxali ah diyaaradaha uu qaadayey xajmigoodu way koobnaayeen, wuxu marti u ahaa garoomada kale ee gobolka, dadkeenu inay meel ka soo duulaan halkan toos uma ay iman karaynin, madaaro kale ayey marti u ahaayeen maanta afartaas sano heerka uu soo gaadhay ILAHAY ayaa ku mahad san, maanta Garoonkan ayaa marti loo yahay, dad badan ayaa maanta garoonka ku tiirsan dad badan oo geeska Afrika ku nool ayaa soo mara oo uu qaybiyaa. 